Page:The Book of Scottish Song.djvu/126

108 I ha'ena a hame, quo' the bonnie lassie—

I ha'ena a hame nor ha',

Fain here wad I rest my weary feet,

For the night begins to fa'.

I took her into our tapestry ha',

An' we drank the ruddy wine:

An' aye I strave, but fand my heart

Fast bound wi' love's silken twine.

I ween'd she might be the fairies' queen,

She was sae jimp and sma';

And the tear that dim'd her bonnie blue e'e

Fell owre twa heaps o' snaw.

O whare do ye wend, my sweet winsome doo?

An' whare may your dwelling be?

Can the winter's rain an' the winter's wind

Blaw cauld on sic as ye?

I ha'ena a hame, quo' the bonnie lassie—

I ha'ena a ha' nor hame;

My father was ane o' "Charlie's" men,

An' him I daurna name.

Whate'er be your kith, whate'er be your kin,

Frae this ye mauna gae;

An' gin ye'll consent to be my ain,

Nae marrow ye shall ha'e.

Sweet maiden, tak' the siller cup,

Sae fu' o' the damask wine,

An' press it to your cherrie lip,

For ye shall aye be mine.

An' drink, sweet doo, young Charlie's health,

An' a' your kin sae dear,

Culloden has dim'd mony an e'e

Wi' mony a saut, saut tear.

will a' the lads do

When Maggie gangs away?

O, what will a' the lads do,

When Maggie gangs away?